La cultura, la tradició i el paisatge del vi formen part de la història de Catalunya.
El nostre país compta amb 12 denominacions d'origen que avalen la qualitat dels nostres vins: Alella, Catalunya, Cava, Conca de Barberà, Costers del Segre, Empordà, Montsant, Penedès, Pla del Bages, Priorat, Tarragona i Terra Alta.
En cada una d'aquestes zones, la geografia, el clima i les varietats de raïm fan que els vins elaborats a Catalunya siguin diversos entre ells, però amb un denominador comú: productes de qualitat gràcies a la dedicació i l'afany de superació dels productors i elaboradors.
En aquests moments més que mai cal apostar pels productes de proximitat, perquè es pugui continuar la tasca que desenvolupen 8000 viticultors i els 800 cellers que hi ha a Catalunya.
Cellers que, amb el confinament i el tancament de restaurants i bars i l'aturada de l'exportació, estan tenint dificultats per vendre els seus productes.
En aquest espai recollim algunes de les propostes i accions que s'estan duent a terme des de les Denominacions d'Origen catalanes, l'INCAVI i PRODECA per donar a conèixer al consumidor els seus vins i com poder-ne gaudir des de casa així com propostes divertides per passar millor aquest confinament.
Trobareu informació sobre aquesta DO a: https://twitter.com/turismeDOAlella
Posa en marxa un cicle de vídeos amb consells pràctics sobre el vi per posar en pràctica a casa.
Són vídeos curts, clips de no més de 20 segons que expliquen des de " Com guardar el vi a casa ", fins a la funció del decantador o la temperatura idònia de servei del vi.
Aquests consells pràctics es comparteixen a les xarxes socials de la DOCat amb el hashtag, però també es poden consultar tots a la secció creada al web de la DO.
Iniciatives per gaudir del cava a casa, propostes de maridatge i molt més, al seu canal de Twitter https://twitter.com/DO_Cava
Han engegat una campanya a xarxes socials sota el lema i animen als consumidors a què comparteixin fotos amb aquest hashtag.
També proposa jocs com el ConcaVinus per passar de forma més amena el confinament.
A la pàgina web del CRDO Costers del Segre trobareu un directori amb totes les botigues online dels cellers perquè pugueu gaudir dels seus vins a casa.
També han engegat un concurs a les xarxes socials perquè els consumidors comparteixin com gaudeixen dels vins d'aquesta DO a casa seva.
Des d'aquesta DO conviden a la ciutadania a compartir fotos a xarxes socials amb l'etiqueta.
També viticultors, elaboradors i altres persones vinculades a la DO comparteixen vídeos a les xarxes socials.
A més, cada dissabte, a les 12h, al seu canal d'Instagram fan un tast on-line amb persones diferents.
Des de les xarxes socials d'aquesta DO es dona visibilitat als homes i dones de la Montsant sota el lema Som Montsant.
Cada setmana, un dels cellers Montsant explicarà el projecte vinícola a través d'un dels seus vins.
Podeu seguir aquesta campanya al seu Instagram.
També han posat en marxa el Trivial Montsant, un joc de preguntes a xxss que busca incidir en la curiositat del consumidor, convidant-lo a conèixer una mica més sobre la DO Montsant.
La DO Penedès se suma a la campanya amb un vídeo emotiu que recorda que les vinyes continuen el seu cicle natural, però que ara és moment de gaudir-los a casa i ja arribarà el moment de gaudir-los amb amics i família.
Aquí podeu veure el vídeo https://youtu.be/33Ltv2NsWFM.
També proposa tastos on-line amb la sommelier Meritxell Falgueras.
Al web www.vinsdelbages.com trobareu vins del cellers d'aquesta DO i, a partir del 23 d'abril i durant tot el mes de maig, es faran tastos en directe al canal d'Instagram.
En les retransmissions hi intervindran els elaboradors, tècnics i propietaris dels cellers i es parlarà de territori, de la recuperació de les varietats autòctones, de paisatges de vinya i pedra seca i de les històries personals que hi ha darrere cada projecte.
A través del seu Twitter podreu conèixer més aquesta Denominació d'Origen Qualificada: https://twitter.com/doqpriorat
Sota el lema DO Terra Alta, l'ànima de la Garnatxa blanca, des del Consell Regulador han estrenat un vídeo per incentivar i difondre els vins d'aquesta regió.
Aquí podeu veure el vídeo i podeu seguir el seu Instagram
Impulsa la venda online i la distribució directa al domicili durant la crisi del coronavirus.
Aquí es pot consultar els cellers que ofereixen aquest servei.
I, sota el lema animen als consumidors a compartir imatges amb els vins que tasten durant aquest confinament.
Prodeca ha engegat aquesta acció per tal de posar en contacte productors agraris i consumidors finals per facilitar la venda directa.